**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 200/2018**

**ΑΔΑ:** 69Ω5ΩΨΑ-8Ρ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2018 Της 24Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός υπολόγου για έκδοση εντάλματος προπληρωμής για την συμμετοχή του Δήμου στην έκθεση FRESKON 2018 ’’**

Στην Άρτα, σήμερα, 24-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9000/19-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4. Λιλής Γεώργιος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Ο κ. Πρόεδρος εισηγούμενος το 6ο έκτακτο Θέμα: **Ορισμός υπολόγου για έκδοση εντάλματος προπληρωμής για την συμμετοχή του Δήμου στην έκθεση FRESKON 2018** Έθεσε υπόψη της Επιτροπής την εισήγηση της υπηρεσίας η οποία έχει ως εξής: Σύμφωνα με τις διατάξεις του άρθρου 172 του Ν. 3463/2006 ορίζονται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη. Τα εντάλματα προπληρωμής εκδίδονται στο όνομα δημοτικών υπαλλήλων.

Στην προσπάθεια να αναδειχτούν τα αγροτικά προϊόντα της περιοχής μας, ο Δήμος Αρταίων σχεδιάζει τη στοχευμένη παρουσία του σε Εκθέσεις προβολής αγροτικών προϊόντων. Ο επόμενος στόχος είναι η παρουσία του Δήμου Αρταίων στην Έκθεση FRESKON 2018, η οποία θα πραγματοποιηθεί στη Θεσσαλονίκη στις 26 – 28 Απριλίου 2018.

Με την υπ.αρ. 203/2018 (ΑΔΑ: ΩΛΦΝΩΨΑ-ΔΛΚ) απόφασή του το Δ.Σ. του Δήμου Αρταίων ενέκρινε:

* Τη συμμετοχή του Δήμου Αρταίων στην Έκθεση FRESKON 2018
* Τη μετάβαση δύο εκπροσώπων του Δήμου Αρταίων στην Άρτα – Θεσσαλονίκη κι επιστροφή, και συγκεκριμένα
  1. Του κου Τσιρογιάννη Χρήστου, Δημάρχου Αρταίων και
  2. της κας Λιάγκα Αγγελικής, αναπληρώτριας προϊσταμένης του Τμήματος Φυτικής Παραγωγής του Δήμου Αρταίων.

Η μετάβαση για το κομμάτι Άρτα – Θεσσαλονίκη – Άρτα, θα πραγματοποιηθεί με δημόσια συγκοινωνία.

Ημερομηνία αναχώρησης: 25/4/2018

Ημερομηνία επανόδου: 28/4/2018

Ημερομηνία έναρξης εργασιών: 26/4/2018

Ημερομηνία λήξης εργασιών: 28/4/2018

Ημέρες διανυκτέρευσης: 3

Ημέρες εκτός έδρας: 4

Μέγιστο εκτιμώμενο κόστος: 560,00€

Σε αυτό το σημείο επισημαίνουμε ότι ο κος Τσιρογιάννης δε θα παραστεί τελικά ως εκπρόσωπος του Δήμου στην εν λόγω Έκθεση, κατά συνέπεια το κόστος μετάβασής του δε θα βαρύνει τον αντίστοιχο Κ.Α.

* την έγκριση και διάθεση πίστωσης του ποσού των 560,00€ για τη μετακίνηση της κας Λιάγκα έως 560,00 € (Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση και έξοδα διαμονής, επιμέρους έξοδα μετακίνησης.

Προκειμένου να καλυφθούν τα έξοδα για τη μετακίνηση της εκπροσώπου του Δήμου – δεδομένου ότι πρόκειται για ένα ποσό που είναι δύσκολο να καλυφθεί εκ των προτέρων από ίδια κεφάλαιά του και ακολούθως να κινηθεί η διαδικασία επιστροφής αυτών με τη διαδικασία που προβλέπεται, η οποία είναι αρκετά χρονοβόρα – αιτούμαστε:

* **την έκδοση εντάλματος προπληρωμής, ύψους 560,00€,** το οποίο θα βαρύνει τον προαναφερθέντα Κ.Α.
* **τον ορισμό της υπαλλήλου Λιάγκα Αγγελικής ως υπόλογης** για:
  + την είσπραξη και διαχείριση του ποσού
  + την επιστροφή τυχόν υπόλοιπου ποσού μετά το πέρας της διαδικασίας,
  + τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος.

Η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006, Ν.3852/2010 και την εισήγηση της υπηρεσίας.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την έκδοση εντάλματος προπληρωμής σε βάρος του Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων » ποσού 560,00€ στο όνομα της Λιάγκα Αγγελικής, υπαλλήλου του Δήμου η οποία και υποχρεούται να αποδώσει λογαριασμό σε διάστημα τριών (3) μηνών, προκειμένου να καλυφθούν τα έξοδα (εισιτήρια, ημερήσια αποζημίωση και έξοδα διαμονής) της Λιάγκα Αγγελικής για την συμμετοχή του Δήμου στην έκθεση FRESKON **2018**  η οποία θα πραγματοποιηθεί στη Θεσσαλονίκη στις 26 - 28 Απριλίου 2018. .Η διαχείριση των ανωτέρω ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 200 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*