**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 213 /2018**

**ΑΔΑ:** 6ΟΔΒΩΨΑ-Β4Ξ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2018 Της 24Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού οριστικής κατακύρωσης για την προμήθεια: Προμήθεια έτοιμου σκυροδέματος Δήμου Αρταίων ’’**

Στην Άρτα, σήμερα, 24-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9000/19-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4. Λιλής Γεώργιος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Ο κ. Πρόεδρος εισηγούμενος το 13ο τακτικό θέμα: **Έγκριση ή μη πρακτικού οριστικής κατακύρωσης για την προμήθεια: Προμήθεια έτοιμου σκυροδέματος Δήμου Αρταίων** έθεσε υπόψη της επιτροπής το από 16-04-2018 πρακτικό της επιτροπής διαγωνισμού το οποίο έχει ως εξής: Στην Άρτα και στα γραφεία της ΤΥΔ, σήμερα 16/04/2018 ημέρα Δευτέρα και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 389/2016 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κο. Κεφάλα Κύρκο ως πρόεδρο , κα. Ρίζου Ευαγγελία και κα Νούτση Μιράντα ως μέλη, για την ανάδειξη οικονομικού φορέα για την προμήθεια έτοιμου σκυροδέματος Δήμου Αρταίων.

Η Επιτροπή αφού έλαβε υπ’ όψη:

1. Την με αριθμ. Πρωτ.48362/08-12-2017 διακήρυξη Συνοπτικού επαναληπτι- κού διαγωνισμού.
2. Την με αριθμ.137/2018 απόφαση της Ο.Ε. (ανάδειξη προσωρινού αναδόχου)
3. Το με αριθμ. Πρωτ. 8054/03—04-2018 έγγραφό μας (κατάθεση δικαιολογητικώνπου παραλήφθηκε από την εταιρεία στις 03-04-2018)
4. Τις διατάξεις του Ν.4412/2016 όπως τροποποιήθηκε με το Ν. 4497/2017.

ΔΕΧΘΗΚΕ

Στο τμήμα πρωτοκόλλου του Δήμου μας έναν (1) κλειστό φάκελο με τα αιτούμενα δικαιολογητικά (αριθμ.πρωτ.8153/04-04-2018) για την παραπάνω προμήθεια, από την εταιρεία ΘΕΟΔΩΡΟΥ Τεχνική –Κατασκευαστική Ι.Κ.Εταιρεία.

Συνεπώς τα δικαιολογητικά κατατέθηκαν εμπρόθεσμα.

Η Επιτροπή αποσφράγισε τον παραπάνω φάκελο και διαπιστώθηκε ότι ο οικονομικός φορέας ΘΕΟΔΩΡΟΥ Τεχνική-Κατασκευαστική Ι.Κ. Εταιρεία έχει τα νόμιμα και τυπικά προσόντα και η εταιρεία συνεχίζει για την κατακύρωση της σύμβασης.

Ύστερα από τα παραπάνω **η επιτροπή γνωμοδοτεί**  για την κατακύρωση της σύμβασηςστην εταιρεία ΘΕΟΔΩΡΟΥ Τεχνική-Κατασκευαστική Ι.Κ.Εταιρεία.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 16-04-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 16-04-2018 πρακτικό της επιτροπής διαγωνισμού σύμφωνα με το οποίο αναδεικνύεται οριστικός ανάδοχος της προμήθειας: **Προμήθεια έτοιμου σκυροδέματος Δήμου Αρταίων,** η εταιρεία ΘΕΟΔΩΡΟΥ ΤΕΧΝΙΚΗ – ΚΑΤΑΣΚΕΥΑΣΤΙΚΗ ΙΔΙΩΤΙΚΗ ΚΕΦΑ- ΛΑΙΟΥΧΙΚΗ ΕΤΑΙΡΕΙΑ προσέφερε το ποσό των 8.870,40 €.(χωρίς ΦΠΑ)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 213 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*