**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 199/2018**

**ΑΔΑ:** 62Ο2ΩΨΑ-ΒΨΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2018 Της 24Ης ΑΠΡΙΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση αρ. 7748/2018 απόφασης Δημάρχου σχετικά με ορισμό πληρεξούσιου δικηγόρου για παράσταση ως πολιτικώς ενάγοντες ενώπιον του Α΄Πενταμελούς Εφετείου Κακουργημάτων Αθηνών κατά τη δικάσιμο 9-5-2018 και σε κάθε μετ΄αναβολή δικάσιμο εις την ποινική δίκη τα ENERGA-YHELLAS POWER ’’**

Στην Άρτα, σήμερα, 24-04-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9000/19-04-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4. Λιλής Γεώργιος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Ο Πρόεδρος εισηγούμενος το 5ο έκτακτο θέμα: **Έγκριση αρ. 7748/2018 απόφασης Δημάρχου σχετικά με ορισμό πληρεξούσιου δικηγόρου για παράσταση ως πολιτικώς ενάγοντες ενώπιον του Α΄Πενταμελούς Εφετείου Κακουργημάτων Αθηνών κατά τη δικάσιμο 9-5-2018 και σε κάθε μετ΄αναβολή δικάσιμο εις την ποινική δίκη τα ENERGA-YHELLAS POWER.** έθεσε υπόψη την ανωτέρω απόφαση του Δημάρχου σύμφωνα με την οποία ορίζεται δικαστικός πληρεξούσιος του Δήμου, η δικηγορική εταιρεία με την επωνυμία: ‘’Ευάγγελος Χατζηγιαννάκης Δικηγορική Εταιρεία’’ (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου (ΑΜ/ΔΣΑ:28288), πληρεξουσίους δικηγόρους του Δήμου όπως παραστούν από κοινού ή κεχωρισμένως ως πολιτικώς ενάγοντες εις την κατ ́έφεση δίκη ενώπιον του Α ́Πενταμελούς Εφετείου Κακουργημάτων Αθηνών κατά τη δικάσιμο της 9ηςΜαϊου 2018 και σε κάθε μετ ́αναβολή δικάσιμο εις την ποινική δίκη της ENERGAHELLASPOWER(κατηγορούμενοι Φλώρος κ.λ.π.).

Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013(ΦΕΚ 208/τ.Α/27-9-2013)

Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την αρ. 7535/27-03-2018 απόφαση του Δημάρχου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την αρ. 7748/23-4-2018 απόφαση Δημάρχου με την οποία ορίζεται η δικηγορική εταιρεία με την επωνυμία: ‘’Ευάγγελος Χατζηγιαννάκης Δικηγορική Εταιρεία’’ (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου (ΑΜ/ΔΣΑ:28288), πληρεξούσιους δικηγόρους του Δήμου όπως παραστούν από κοινού ή κεχωρισμένως ως πολιτικώς ενάγοντες εις την κατ ́έφεση δίκη ενώπιον του Α ́Πενταμελούς Εφετείου Κακουργημάτων Αθηνών κατά τη δικάσιμο της 9ηςΜαϊου 2018 και σε κάθε μετ΄ αναβολή δικάσιμο εις την ποινική δίκη της ENERGAHELLASPOWER(κατηγορούμενοι Φλώρος κ.λ.π.).

Β. Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 199/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*